# คณะศึกษาศาสตร์ มหาวิทยาลัยรามคำแหง
คณะศึกษาศาสตร์ มหาวิทยาลัยรามคำแหง  เป็นหนึ่งในสี่คณะแรกที่ก่อตั้งขึ้นพร้อมกับมหาวิทยาลัยรามคำแหง เมื่อวันที่ 26 กุมภาพันธ์ พ.ศ. 2514

 ประวัติ 
คณะศึกษาศาสตร์ มหาวิทยาลัยรามคำแหง ก่อตั้งเมื่อวันที่ 26 กุมภาพันธ์ พ.ศ. 2514 โดยใช้อาคารทรงกลมที่จัดแสดงงานสินค้านานาชาติเป็นสถานทำการชั่วคราว ต่อมาใน พ.ศ. 2516 ได้ทำการย้ายสถานทำการชั่วคราวมายังอาคารศรีชุม ก่อนที่จะย้ายที่ทำการถาวรมาอยู่ที่อาคารคณะศึกษาศาสตร์ห้าชั้น ใน พ.ศ. 2518

และใน พ.ศ. 2514 คณะศึกษาศาสตร์ได้รับการอนุมัติจากสภามหาวิทยาลัยรามคำแหง ให้จัดตั้งโรงเรียนมัธยมสาธิตมหาวิทยาลัยรามคำแหง และเริ่มเปิดรับนักเรียนตั้งแต่ พ.ศ. 2516 เป็นต้นมา โดยเป็นสถานศึกษาสำหรับนักเรียนระดับชั้นมัธยมศึกษาปีที่ 1 จนถึงระดับชั้นมัธยมศึกษาปีที่ 6 และใน พ.ศ. 2529 ได้เปลี่ยนชื่อโรงเรียนดังกล่าวเป็น โรงเรียนสาธิตมหาวิทยาลัยรามคำแหง

พ.ศ. 2532 คณะศึกษาศาสตร์ได้รับการอนุมัติให้เปิดการสอนหลักสูตรปริญญาโท ในหลักสูตรวิทยาศาสตร์มหาบัณฑิต สาขาวิชาภูมิศาสตร์เป็นครั้งแรก และใน พ.ศ. 2543 ได้รับการอนุมัติให้เปิดการสอนหลักสูตรปริญญาเอก ในหลักสูตรศึกษาศาสตร์ปรัชญาดุษฎีบัณฑิต และหลักสูตรปรัชญาดุษฎีบัณฑิต

พ.ศ. 2537 ได้จัดตั้งโรงเรียนสาธิตมหาวิทยาลัยรามคำแหง ฝ่ายประถมเพื่อลดปัญหาผู้ปกครองที่ไม่สามารถนำบุตรหลาน ไปฝากเรียนในโรงเรียนอนุบาล หรือสถานรับเลี้ยงเด็กในบริเวณใกล้เคียงที่พักได้ และเพื่อเป็นสวัสดิการแก่บุคลากรมหาวิทยาลัยรามคำแหง จึงได้เปิดรับนักเรียนในชั้นบริบาล 2 ห้อง อนุบาล 1 ห้อง

 รายนามคณบดีตั้งแต่ก่อตั้งจนถึงปัจจุบัน 
 รองศาสตราจารย์ ดร.อภิรมย์ ณ. นคร (2514-2524)
 อาจารย์ธำรง มานะกิจ (2524-2528)
 รองศาสตราจารย์เอนก เพียรอนุกูลบุตร (2528-2532)
 รองศาสตราจารย์จรินทร์ ธานีรัตน์ (2532-2536)
 รองศาสตราจารย์ร่วมศักดิ์ แก้วปลั่ง (2536-2538)
 รองศาสตราจารย์พิมพ์พรรณ เทพสุเมธานนท์ (2538-2542)
 รองศาสตราจารย์ระวิวรรณ ศรีคร้ามครัน (2543-ส.ค.2551)
 รองศาสตราจารย์ ดร.สุรเดช สำราญจิตต์ (2552-2556)
 ผู้ช่วยศาสตราจารย์ทิพย์ หาสาสน์ศรี (2556-2560)
 ผู้ช่วยศาสตราจารย์ ดร.บุญชาล ทองประยูร (2560 - 26 พฤษภาคม 2561) (รักษาการในตำแหน่งคณบดี)
 รองศาสตราจารย์นพคุณ คุณาชีวะ (27 พฤษภาคม 2561 - 8 พฤศจิกายน 2567) (รักษาการในตำแหน่งคณบดี)ข่าวรามคำแหง ปีที่ 48 ฉบับที่ 6 วันที่ 21-27 พฤษภาคม 2561
 รองศาสตราจารย์ ดร.ณรัฐ วัฒนพานิช (ปัจจุบัน)

 หน่วยงานภายใน 
 ภาควิชาภูมิศาสตร์ก่อตั้งขึ้นเมื่อวันที่ 26 กุมภาพันธ์ พ.ศ. 2514 ในคณะศึกษาศาสตร์ มหาวิทยาลัยรามคำแหง พร้อมกับการจัดตั้งมหาวิทยาลัยรามคำแหง เปิดทำการเรียนการสอนในระดับปริญญาตรี หลักสูตรวิทยาศาสตรบัณฑิต จนมาใน พ.ศ. 2532 ภาควิชาภูมิศาสตร์เปิดทำการเรียนการสอนในระดับปริญญาโท หลักสูตรวิทยาศาสตรมหาบัณฑิต

 หลักสูตร 
 ปริญญาตรี 
 สาขาวิชาศึกษาศาสตร์
มี 6 วิชาเอกคือ เอกการประถมศึกษา, เอกภาษาอังกฤษ, เอกภาษาจีน,เอกสังคมศึกษา, เอกคณิตศาสตร์ และเอกคอมพิวเตอร์ศึกษา
 สาขาวิชาพลศึกษา
 สาขาวิชาสุขศึกษาและพลศึกษา
 สาขาวิชาวิทยาศาสตร์การกีฬา มี 2 วิชาเอก คือ เอกการบริหารจัดการนันทาการและเอกวิทยาศาสตร์การกีฬาประยุกต์
 สาขาวิชาการวัด การประเมินผลและการวิจัยทางการศึกษา
 สาขาวิชาเทคโนโลยีและสื่อสารการศึกษา (เดิมชื่อ: สาขาวิชานวัตกรรมและเทคโนโลยีการศึกษา)
 สาขาวิชาการศึกษาตลอดชีวิต
 สาขาวิชาการศึกษาพิเศษ
 สาขาวิชาเทคโนโลยีอุตสาหกรรมและเกษตรศึกษา
 สาขาวิชาคหกรรมศาสตร์
 สาขาวิชาจิตวิทยา มี 2 วิชาเอก คือ เอกจิตวิทยาการปรึกษาและเอกจิตวิทยาอุตสาหกรรมและองค์การ
 สาขาวิชาภูมิศาสตร์
 สาขาวิชาบริหารการศึกษา
 สาขาวิชาภาษาไทย
 สาขาวิชาการศึกษาปฐมวัย
 สาขาวิชาศิลปศึกษา
 สาขาวิชาวิทยาศาสตร์หลักสูตรคณะศึกษาศาสตร์ มหาวิทยาลัยรามคำแหง (ฉบับปรับปรุง พ.ศ. 2562) สำหรับนักศึกษาส่วนกลางรหัสนักศึกษาขึ้นต้นด้วย 62 ขึ้นไปหลักสูตรคณะศึกษาศาสตร์ มหาวิทยาลัยรามคำแหง (ฉบับปรับปรุง พ.ศ. 2561) สำหรับนักศึกษาส่วนกลางรหัสนักศึกษาขึ้นต้นด้วย 61[https://www.ru.ac.th/th/Center_study_plan/12/1489635195_06_คณะศึกษาศาสตร์_60.pdf
หลักสูตรคณะศึกษาศาสตร์ มหาวิทยาลัยรามคำแหง (ฉบับปรับปรุง พ.ศ. 2560) สำหรับนักศึกษาส่วนกลางรหัสนักศึกษาขึ้นต้นด้วย 60][https://www.ru.ac.th/th/Center_study_plan/11/1453264398_07_คณะศึกษาศาสตร์_59.pdf
หลักสูตรคณะศึกษาศาสตร์ มหาวิทยาลัยรามคำแหง (ฉบับปรับปรุง พ.ศ. 2555) สำหรับนักศึกษาส่วนกลางรหัสนักศึกษาขึ้นต้นด้วย 55-59]

 ประกาศนียบัตรบัณฑิต 
 ประกาศนียบัตรบัณฑิตวิชาชีพครู

 ปริญญาโท 
 หลักสูตรศิลปศาสตรมหาบัณฑิต
 หลักสูตรศึกษาศาสตรมหาบัณฑิต
 หลักสูตรวิทยาศาสตรมหาบัณฑิต

 ปริญญาเอก 
 ปรัชญาดุษฎีบัณฑิต สาขาวิชาการพัฒนาทรัยากรมนุษย์
 ปรัชญาดุษฎีบัณฑิต สาขาวิชาเทคโนโลยีการศึกษา
 ปรัชญาดุษฎีบัณฑิต สาขาวิชาจิตวิทยาให้คำปรึกษา
 ปรัชญาดุษฎีบัณฑิต สาขาวิชาจิตวิทยาอุตสาหกรรมและองค์การ
 ปรัชญาดุษฎีบัณฑิต สาขาวิชาวิจัยการศึกษา
 ปรัชญาดุษฎีบัณฑิต สาขาวิชาการบริหารการศึกษา